Številka: 450-146/2024/1

Datum: 10. 6. 2024

Na podlagi četrtega odstavka 68. člena in 13. alineje sedmega odstavka 81. člena, 85. člena in 86. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj, [123/21](http://www.uradni-list.si/1/objava.jsp?sop=2021-01-2629), [172/21](http://www.uradni-list.si/1/objava.jsp?sop=2021-01-3352), [207/21](http://www.uradni-list.si/1/objava.jsp?sop=2021-01-4285), 105/22 – ZZNŠPP, 141/22, 158/22 – ZDoh-2AA in 71/23, v nadaljevanju: ZOFVI), druge točke prvega odstavka 215. člena Pravilnika o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011, [3/13](http://www.uradni-list.si/1/objava.jsp?sop=2013-01-0109), [81/16](http://www.uradni-list.si/1/objava.jsp?sop=2016-01-3446), [11/22](http://www.uradni-list.si/1/objava.jsp?sop=2022-01-0202), [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) – ZZNŠPP, [149/22](http://www.uradni-list.si/1/objava.jsp?sop=2022-01-3730) in 106/23), Zakona o izvrševanju proračunov Republike Slovenije za leti 2024 in 2025  (Uradni list RS, št. 123/23 in 12/24; v nadaljevanju: ZIPRS2425), v skladu z 8., 9. in 10. členom Pravilnika o upravljanju učbeniških skladov (Uradni list RS, št. 12/20, v nadaljevanju: PUUS) ter upoštevaje Sklep o vrednosti točke in dinamiki nakazil sredstev za učbeniške sklade ter o obsegu sredstev in dinamiki nakazil za plačilo upravljavcev učbeniških skladov v letu 2024 št. 603-6/2024/1 z dne 28. 2. 2024 minister za vzgojo in izobraževanje izdaja

**S K L E P**

**o sofinanciranju učbeniških skladov in upravljavcev učbeniških skladov zasebnih osnovnih šol v letu 2024**

1.

(pravna podlaga in namen sofinanciranja)

Ministrstvo za vzgojo in izobraževanje (v nadaljevanju: ministrstvo) zagotavlja na podlagi 13. alineje sedmega odstavka 81. člena ZOFVI sredstva za delovanje učbeniških skladov. V skladu z 68. členom ZOFVI imajo lahko učbeniške sklade tudi zasebne osnovne šole, za javne osnovne šole pa so učbeniški skladi obvezni.

2.

(predmet sofinanciranja)

Ministrstvo v skladu s PUUS namensko financira nakup učbenikov in učnega gradiva, ki je obdelano po strokovnih knjižničarskih standardih in pravilih ter se izposoja v informacijskem sistemu COBISS.

3.

(višina sredstev)

Zasebni šoli, ki ji za izvajanje javno veljavnega programa osnovnošolskega izobraževanja pripadajo sredstva iz državnega proračuna, se za učbeniške sklade ter za plačilo upravljavcev učbeniških skladov zagotavlja 85 % sredstev, ki jih država zagotavlja v ta namen javnim šolam in zasebni šoli s koncesijo v skladu s pogodbo.

Ministrstvo bo na podlagi tega sklepa dodelilo sredstva kot so predvidena v Sklepu o vrednosti točke in dinamiki nakazil sredstev za učbeniške sklade ter o obsegu sredstev in dinamiki nakazil za plačilo upravljavcev učbeniških skladov v letu 2024 št. 603-6/2024/1 z dne 28. 2. 2024.

4.

(pogoji za dodelitev sredstev)

Upravičenci iz 3. točke morajo za dodelitev sredstev po tem sklepu izpolnjevati naslednje pogoje:

* dodeljena sredstva morajo uporabiti za nakup učbenikov in učnega gradiva,
* do vključno 15. 7. 2024 morajo oddati prijavo, s katero se zavežejo, da bodo do 31. 8. 2024 obdelali kupljeno gradivo po strokovnih knjižničarskih standardih in pravilih za izposojo v informacijskem sistemu COBISS.

5.

(izplačilo sredstev)

Sredstva na podlagi tega sklepa bodo izplačana v skladu s Sklepom o vrednosti točke in dinamiki nakazil sredstev za učbeniške sklade ter o obsegu sredstev in dinamiki nakazil za plačilo upravljavcev učbeniških skladov v letu 2024 št. 603-6/2024/1 z dne 28. 2. 2024 le zavodom, ki bodo na poziv ministrstva oddali prijavo do vključno 15. 7. 2024.

6.

(spremljanje realizacije in nadzor nad porabo sredstev)

Osnovne šole morajo sredstva iz drugega odstavka 2. člena tega sklepa porabiti v skladu z namenom določenim s tem sklepom in PUUS.

Nadzor nad namensko, učinkovito in gospodarno porabo sredstev v skladu s tem sklepom izvaja ministrstvo. V primeru ugotovljeni nepravilnosti, ministrstvo zahteva vračilo neupravičeno izplačanih sredstev.

7.

(izvedba sklepa)

Za izvedbo sklepa je zadolžena dr. Breda Mulec.

8.

(veljavnost sklepa)

Sklep začne veljati z dnem izdaje.

dr. Darjo Felda

MINISTER